**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Timiş** |

**DECIZIA ETAPEI DE INCADRARE**

**Nr. 147/26.05.2017**

**PROIECT**

Ca urmare a solicitarii de emitere a acordului de mediu adresate de **SC SEA BUCKTHORN AGRO SRL**, cu sediul in Municipiul Lugoj, str. I. Popovici Banateanu nr. 5, jud. Timis, inregistrata la APM Timis cu nr. 5369RP/03.05.2017, cu ultimele completari inregistrate cu nr. 6314RP/22.05.2017, in baza HG nr. 445/2009 privind evaluarea impactului anumitor proiecte publice si private asupra mediului si a Ordonantei de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

Agentia pentru Protectia Mediului Timis decide, ca urmare a consultarilor desfasurate in cadrul sedintei Comisiei de Analiza Tehnica, din data de 24.05.2017, ca proiectul *„***Reconversie plantatie de catina ecologica, imprejmuire, bransare utilitati curent electric si executie foraje**” propus a fi amplasat in loc.Victor Vlad Delamarina - extravilan, CF 403961, 403962, 402078, 403926, jud. Timis, **nu se supune evaluarii impactului asupra mediului si nu se supune evaluarii adecvate.**

Justificarea prezentei decizii:

**I**. **Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele**:

a ) proiectul se incadreaza in prevederile Hotararii Guvernului nr. 445/2009, **anexa nr. 2, pct. 1. Agricultura, silvicultura si acvacultura**

**a) proiecte pentru restructurarea exploatatiilor agricole;**

**c) proiecte de gospodarire a apelor pentru agricultura, inclusiv proiecte de irigatii si desecari;**

a1) proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;

**b) Justificarea in raport cu criteriile din anexa nr. 3 a HG 445/2009**

1. **Caracteristicile proiectului:**
2. Mărimea proiectului:

Proiectul prevede reconversia plantatiei existente cu o plantatie de catina in sistem ecologic. Suprafata aferenta proiectului este de 44,73 ha.

Proiecul cuprinde urmatoarele lucrari:

* **defrisarea plantatiei existente avînd durata de viață expirată si indepartarea materialului lemnos rezultat**

Plantatia existenta de pomi fructiferi ( meri ) se va taia si se elimina cu societati specializate. Din defrisare rezulta 343 mc masa lemnoasa care se preda la societati specializate autorizate.

* **pregatirea terenului si infiintarea unei plantatii de cătină, în sistem ecologic, pe o suprafață efectiv plantata de 37.52 ha, soiurile Mara, Clara, Cora și Andros.**

Necesar material saditor 59 590 buc

Suprafata efectiv plantată 37,52 ha

Densitate la plantare 1 588 plante/ha

Distante la plantare 4.5 m intre rânduri, 1.4 m intre plante pe rând

Goluri 5%

* **introducerea unui sistem de irigatii, modern, cu alimentare din acvifer**

Pentru alimentarea cu apa pentru irigare se vor realiza 4 foraje avand H=50 m fiecare si Q =2.0 l/s. Echiparea forajelor se va face cu pompe submersibile cu un debit instalat mai mic decat debitul de exploatare a forajului.

**Sistemul de irigatii propus va fi alcatuit din:**

* **Capul de control** va fi echipat cu apometru, tanc de fertilizare de 1030 l (1 buc) in care se va face stocarea apei pana la o temperatura corespunzatoare folosirii ei, apoi urmeaza a fi distribuita in instalatia de irigare.

Capul de control asigura:

- pomparea apei din put cu debit maxim 7.5 mc/h;

- filtrarea apei cu un filtru semi – automat;

- contorizarea si monitorizarea consumului de apa printr-un apometru .

* **Conducte de alimentare si distributie**

1**. Conducte de alimentare si distributie** realizeaza transportul apei de la capul de control spre parcele.

Conducta de alimentare va fi realizata din PVC PN8 in lungime de 1280 m.

Reteaua de distibutie va fi realizata din PVC PN 6 in lungime totala de 3620 m.

2. **Liniile de picurare** au rolul de a distribui apa la radacina plantelor. Datorita diferentelor de nivel s-a ales varianta liniilor de picurare cu presiune compensata, solutie ce va asigura o uniformitate maxima de debit si presiune in orice punct al sistemului.

Liniile de picurare sunt de tip PC 16 mm, avand distanta intre picuratoare de 70 cm si debitul pe picurator de 1.1 l/ora.

* **AUTOMATIZARE**

Functionarea intregului sistem de irigare va fi automatizata si controlata de un Controller OASIS. Modul de transmitere al impulsurilor si comenzilor catre si dinspre componentele sistemului (valve control si distributie, apometre) se va face prin cablu. Prin interfata unitatii se va face programarea operatiilor, timpilor de irigare, volumelor de apa.

Sistemul de irigatii va asigura completarea deficitului de umiditate in perioada de vegetatie a culturilor, fara evacuari de ape uzate. Apa se va evacua gravitational din sistemul de irigatii dupa fiecare irigare.

Suprafata totala: 44.73 ha

Suprafata de irigare: 37.52 ha

Sistemul de irigatii va functiona in perioada iunie-august, 14 saptamani/an, 1 zi/saptamana, 24/ore/zi,

Norma de irigare: 10 l/planta/zi, 221 m3/ha/an

Norma de udare: 221 m3/14 udari= 15.79 m3/ha

Metoda de udare: prin picurare

**Descriera activitatii**

Recoltarea se face prin taierea ramurilor de la o inaltime de cateva zeci de cm de sol cu ajutorul unui echipament mecanic tractat. Ramurile taiate, incarcate de rod, se descarca intr-o remorca, urmand a fi procesate intr-o instalatie care se va realiza in vecinatatea terenului. Taierea ramurilor se face pana la jumatate din suprafata plantata, astfel incat aceeasi planta va fi recoltata la fiecare 2 ani.

Fertilizarea terenului se va face prin incorporarea de ingrasamant organic certificat ecologic in cantitate de 250 kg/ha.

Tratamentele fitosanitare se vor face numai cu substante permise in agricultura ecologica.

Cantitatea de catina recoltata va fi de pana la 14 t/ha in anul 4 de la plantare.

* **imprejmuirea plantatiei se va realiza** cu stâlpi de beton cu înălțimea 2 m, distanța între stâlpi va fi de 3 m, plasa împletita galvanizată lată de 1.70 m si 3 fire de sârmă galvanizată de 3 mm, pentru sustinerea plasei. Accesul în interiorul terenului se face pe o poartă metalică simplă.
* **achizitia de echipament de recoltare mecanizată:**
	+ Masina de recoltat specializata a catinei
	+ Statie meteo cu soft de predictie a bolilor

Alimentarea cu apa a amplasamentului se va realiza din 4 foraje H=50 m, Q =2.0 l/s..

Pe amplasament nu vor fi evacuate ape uzate menajere.

Apele pluviale sunt liber sistematizate.

Energie electrică va fi asigurată prin intermediul unui bransament la reteaua de distributie din zona, punctul de racordare fiind stabilit la nivelul de tensiune 0.4 kV, la stilpul nr. 11 PTA Honorici Kendo, PT 5238, 20/0.4kV, 100 KVA.

**Organizarea de santier**

Nu se va realiza organizare de santier.

Cumularea cu alte proiecte: -

3) Utilizarea resurselor naturale: -

4) Producţia de deşeuri:

- masa lemnoasa rezultata (343 mc) in urma desfiintarii plantatiei existente de pomi fructiferi (meri) va fi preluata de societati specializate in prelucrarea palului.

- deseurile menajere rezultate in perioada de construire se vor colecta selectiv in europubele pe un spatiu special amenajat si vor fi preluate de unitati autorizate specializate.

-in perioada de exploatare nu vor rezulta deseuri.

5) Emisiile poluante, inclusiv zgomotul si alte surse de disconfort:

-pentru sol se vor respecta prevederile Ord. M.A.P.P.M. nr. 756/1997 pentru aprobarea Reglementarii privind evaluarea poluarii mediului, cu modificarile si completarile ulterioare.

6) Riscul de accident, ţinându-se seama in special de substanţele si tehnologiile utilizate: -

**2) Localizarea proiectelor:**

1) Utilizarea existenta a terenului:conform prevederilor Certificatului de Urbanism nr. 17/25.04.2016, prelungit pana la data de 24.04.2018, lucrarile se vor executa pe un teren extravilan livada.

2) Relativa abundenta a resurselor naturale din zona,calitatea si capacitatea regenerativa a acestora:-

3) Capacitatea de absorbtie a mediului, cu atenţie deosebită pentru:

       a) zonele umede: nu este cazul,

       b) zonele costiere: nu este cazul,

       c) zonele montane si împădurite: nu este cazul,

       d) parcurile si rezervaţiile naturale: nu este cazul,

e) ariile clasificate sau zonele protejate prin legislaţia in vigoare cum sunt: zone de protecţie a faunei piscicole, bazine piscicole naturale şi bazine piscicole amenajate etc: nu este cazul;

 f) zonele de protecţie speciala, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a – zone

protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile in care standardele de calitate a mediului stabilite de legislaţie au fost deja depăşite: -

h) ariile dens populate: nu este cazul;

      i) peisaje cu semnificaţie istorica, culturala si arheologica: nu este cazul.

**3) Caracteristicile impactului potenţial:**

1) Extinderea impactului: aria geografica si numărul de persoane afectate: nu este cazul

2) Natura transfrontaliera a impactului: nu este cazul;

3)Mărimea si complexitatea impactului: in perioada de execuţie şi implementare a proiectuluiimpactul asupra factorilor de mediu va fi nesemnificativ daca se vor respecta masurile  privind protecţia factorilor de mediu impuse prin proiect (prezentate in memoriul tehnic, care stă la baza deciziei);

4) Probabilitatea impactului: nesemnificativa;

5) Durata, frecventa si reversibilitatea impactului: nu este cazul.

**II. Motivele care au stat la baza luarii deciziei etapei de incadrare in procedura de evaluare adecvata sunt urmatoarele:** proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**III.Conditiile de realizare a proiectuluisunt**:

- Investiţia se va realiza cu respectarea proiectului tehnic elaborat potrivit legii, a memoriului tehnic intocmit conform prevederilor Ordinului nr. 135/2010, completat cu informaţiile cuprinse în Ordinul nr. 19/2010, a legislaţiei de mediu in vigoare si a menţiunilor din Certificatul de Urbanism nr. 17/25.04.2016, prelungit pana la data de 24.04.2018, emis de Primăria Comunei Victor Vlad Delamarina.

- Lucrările se vor desfăşura cu respectarea condiţiilor tehnice si a regimului juridic prevăzute prin actele de reglementare prealabile, emise de alte autoritati:

* Aviz de gospdarire a apelor nr. ABAB-134 din 27.07.2016, emis de ABA Banat;
* Aviz tehnic de racordare pentru consumator necasnic nr. 160058313 din 15.06.2016, emis de Enel Distributie Banat;
* Acord tehnic nr. 112/16.03.2017, emis de ANIF, privind realizarea proiectului;
* Autorizatie pentru defrisarea plantatiei de pomi fructiferi nr. 1/05.04.2016, emisa de Directia pentru Agricultura a judetului Timis;
* Autorizatie de plantare pomi fructiferi/arbusti fructiferi nr. 120/05.07.2016, emisa de Directia pentru Agricultura a judetului Timis;
* extrase CF nr. 403961, 403962, 402078, 403926, emise de OCPI Timis.

- Nu se vor evacua nici un fel de deşeuri în alte locuri, decât în spaţiile special amenajate;

- Utilajele utilizate pe durata de realizare a lucrǎrilor, precum şi mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect; la terminarea programului vor fi parcate pe o platformǎ de retragere utilaje, special amenajata;

- Nu se vor deteriora zonele învecinate perimetrului de desfǎşurare a lucrǎrilor;

– In perioada de execuţie a lucrărilor vor fi stabilite zone de parcare a autovehiculelor si a utilajelor utilizate;

- Se vor lua masuri pentru evitarea poluării accidentale a factorilor de mediu pe toata durata execuţiei lucrărilor şi implementării proiectului;

- Evitarea pierderilor de materiale si substanţe cu potenţial poluant in vederea eliminării poluării accidentale a apelor de suprafaţa si a apelor subterane;

– In cazul poluării accidentale a solului cu produse petroliere si uleiuri minerale de la vehiculele grele si de la echipamentele mobile se va proceda imediat la utilizarea materialelor absorbante, la decopertarea solului contaminat, stocarea temporară a deşeurilor rezultate şi a solului decopertat în recipienţi adecvaţi, şi tratarea de către firme specializate;

- Lucrările vor fi executate fara a produce disconfort locuitorilor prin generarea de noxe, praf, zgomot si vibraţii;

- Respectarea prevederilor Legii 104/2011 privind calitatea aerului inconjurator;

-  Activităţile care produc mult praf vor fi reduse in perioadele cu vânt puternic sau se va proceda la umectarea suprafeţelor sau luarea altor măsuri (ex. împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă;

- Este interzisă parasirea incintei cu mijloacele de transport cu rotile/ caroseria autovehiculelor incarcate de noroi, in vederea evitarii antrenarii acestuia pe drumurile publice ;

- Materialele fine (pamant, balast, nisip) se vor transporta in autovehicule prevăzute cu prelate pentru împiedicarea imprastierii acestora pe partea carosabila;

- Nu se va degrada mediul natural sau amenajat, prin depozitari necontrolate de deseuri de orice fel;

- Managementul deşeurilor generate de lucrări va fi in conformitate cu legislaţia specifica de mediu  si va fi in responsabilitatea titularului de proiect cat si a operatorului care realizează lucrările;

- Se vor realiza spatii special amenajate pentru colectarea selectiva a tuturor categoriilor de deşeuri produse, in conformitate cu prevederile Legii nr. 211/2011 privind regimul deşeurilor;

- Depozitarea deseurilor nevalorificabile se va face numai in locurile aprobate de administratia locala; deseurile valorificabile (lemn) vor fi predate catre unitati specializate autorizate;

- Se vor respecta prevederile Ord 119/2014 Ordin pentru aprobarea Normelor de igiena si sanatate publica privind mediul de viata al populatiei;

- Se vor verifica periodic utilajele si mijloacele de transport in ceea ce priveşte nivelul de emisii de monoxid de carbon si a altor gaze de eşapament, de zgomot, si se vor pune in funcţiune numai cele care corespund cerinţelor tehnice; se vor evita pierderile de carburanţi sau lubrefianţi la staţionarea utilajelor;

- Alimentarea cu carburanţi, repararea si întreţinerea mijloacelor de transport si a utilajelor folosite pe şantier se va face numai la societati specializate si autorizate;

**Prezentul act este valabil pe toată perioada punerii în aplicare a proiectului, în condiţiile în care nu intervin modificări ale datelor care au stat la baza emiterii acestuia.**

***Titularul proiectului are obligaţia de a notifica in scris autoritatea pentru protecţia mediului despre orice modificare sau extindere a proiectului survenita după emiterea deciziei etapei de încadrare, APM Timiş urmând a aplica in mod corespunzător, in aceasta situaţie prevederile art. 22 alin(3) din HG nr. 445/2009.***

Prezentul act nu exonerează de răspundere titularul, proiectantul si/sau constructorul in cazul producerii unor accidente in timpul execuţiei lucrărilor sau exploatării acestora.

**Nerespectarea prevederilor prezentei decizii se sanctioneaza conform prevederilor legale.**

***După finalizarea lucrărilor de construire, înainte de a începe activitatea, titularul va depune la APM Timiş solicitarea de obtinere a autorizaţiei de mediu pentru proiectele care se supun prevederilor Ord. nr. 1798 /2007 pentru aprobarea Procedurii de emitere a autorizaţiei de mediu*, cu modificarile si completarile ulterioare.**

***Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.***

 **DIRECTOR EXECUTIV,**

 **Mihai CEPEHA**

 **p. SEF SERVICIU**

 **AVIZE, ACORDURI, AUTORIZATII,**

 **Lucia SCRIUBA**

 **INTOCMIT,**

**Loredana CIOCARLIE**